Светослав Иванов
Ще бъде неприлично хубаво…

chitanka.info

Ще бъде неприлично хубаво!…

Изсъхналите баби ще получат удар.

Но нямам грях, не съм от тях — по пейките.

… Ще пием вино, голи на терасата.

Смехът ни ще открехне очилата на прозорците.

И като месия, аз ще им чета от притчите,

а ти ще бъдеш хубава и гола.

Съседите ще кимат: „… демокрация!…“

А после ще се бият и ще пият.

А аз ще те целувам под корема ти.

И това ще бъде неприлично хубаво!…

… Когато и да свърши — ще го има!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.